Piala Dunia FIFA 1930 Peringkat Kalah Mati

Peringkat kalah mati Piala Dunia FIFA 1930 telah dimainkan antara 26 Julai dan 30 Julai 1930. Separuh akhir telah dimainkan pada 26 Julai dan 27 Julai, dengan dua hari rehat sebelum perlawanan akhir pada 30 Julai.

Latar Belakang

Menurut format pertandingan,  13 negara yang mengambil bahagian telah dibahagikan kepada empat kumpulan. Juara setiap kumpulan akan layak ke pusingan separuh akhir.

Empat pasukan yang layak ke pusingan separuh akhir ialah Amerika Syarikat, Argentina, Uruguay dan Yugoslavia. Oleh kerana tiada kurungan yang ditetapkan, undian telah diadakan pada 23 Julai  untuk menentukan pertemuan separuh akhir. Tuan rumah Uruguay diundi menentang Yugoslavia. Argentina dan Amerika Syarikat akan bertemu dalam perlawanan separuh akhir yang lain.

Separuh Akhir

Argentina lwn Amerika Syarikat
Perlawanan itu seimbang sehinggalah pemain tengah Amerika Syarikat Raphael Tracey tercedera pada minit ke-19. Selepas itu, Argentina menjaringkan gol pembukaan melalui pemain tengah, Luis Monti. Tracey meninggalkan perlawanan pada separuh masa pertama dan kerana tiada penggantian boleh dilakukan, Amerika Syarikat terpaksa bermain dengan 10 orang pemain. Penjaga gol Amerika Syarikat, Jimmy Douglas dilihat mengalami kecedaraan bahu 15 minit selepas separuh masa kedua. Argentina telah menjaringkan lima lagi gol lalu memenangi perlawanan itu dan menjadi pasukan pertama layak ke perlawanan akhir Piala Dunia.

Uruguay lwn Yugoslavia
Yugoslavia membuka jaringan pada minit ke-4 menerusi Đorđe Vujadinović dan mendapat gol yang tidak disahkan pada minit ke-9. Uruguay menjaringkan gol penyamaan menerusi Pedro Cea. Mereka mendahului dengan dua lagi jaringan pada separuh masa pertama. Pada separuh masa kedua, negara tuan rumah ini telah menjaringkan tiga lagi gol dan Cea telah menjaringkan hatrik. Yugoslavia telah mempertikaikan keputusan pengadil setelah gol ketiga dan keempat Uruguay dijaringkan, tetapi tidak berjaya. Uruguay telah layak ke perlawanan akhir di laman sendiri.

Perlawanan Akhir - Uruguay lwn Argentina

Rujukan

Piala Dunia FIFA 1930 Peringkat Kalah Mati
Piala Dunia FIFA 1930